als_Latn dik_Latn sag_Latn
E thënë shumë kohë më parë, “një popull i cili nuk mëson nga e kaluara dhe historia e tij, ajo është e shkruar ti përsëritet”. Si duket ne populli shqiptare, ose nuk kemi ditur të mësojmë nga e kaluara jonë, ose edhe të kaluarën jemi munduar ta mashtrojmë, zhvatim dhe korruptojmë, me qëllimin e vetëm që ajo të mos na përsëritet më. Mirëpo, koha as nuk zhvatet as nuk mashtrohet, të zhvatur dhe të mashtruar kemi qenë ne, dhe të tillë si duket do të mbesim. Madje për gjatë historisë, i kemi thurur këngë dhe vargje të kaluarës tonë, fatkeqësisht, iu kënduam jo vetëm heronjve dhe heroinave të vërtet të atdheut, por iu kënduam dhe se çfarë nuk iu kënduam edhe tradhtarëve e krye-tradhtarëve, i bëmë hero, madje akoma edhe sot soji i tillë nderohet dhe çmohet si hero.
Lufta e lavdishme e Ushtrisë Çlirimtare të Kosovës, ishte një rreze drite nga errësira e okupimit shekullor. Si popull me këtë krenoheshim më shumë se çdo gjë, sepse lufta për liri është diç e shenjët, e paprekshme, e lavdishme për gjatë historisë. Lufta çlirimtare për liri, ka një epitet të tillë të secili popull liridashës. Luftën për lirë e lartësojnë në piedestalin më të lartë të historisë së tyre, i lartësojnë heronjtë në pavdekshmëri, ndërsa tradhtarët dhe mediokrit i fundosin shtat pash nën dhe. Për të dy shkruan dhe do të shkruaj historia, por asnjëherë historia e mirëfilltë, toka e larë me gjak, luftëtarët e vërtet, nuk duhet dhe nuk guxojnë ta lejojnë, që prapë të na përsëritet historia, ku tradhtari bëhet hero, dezertori bëhet pjesëmarrës lufte.
Në parim, lufta për çlirim i përket tërë popullit të Kosovës, ajo lindi mu nga ky popull, edhe pse një pjesë po nga ky popull u mundua me çdo kusht ta shuaj që nga fillesat e saj deri në përfundimin e saj. Po të nijetit edhe sot, këta mediokra dikur të veshur me petkun e servilizmit pro sllave vetëm e vetëm ta shpëtojnë kokën e tyre të ndyrë që atëherë, të ndyrë edhe sot, krekosin me çdo çmim të marrin pakës plaçkë nga lufta që nuk iu përkiste atyre.
Të tillët me disa nga të ashtuquajturit komandat të luftës, të futur thellë në fundërrinat e krimit dhe hajnisë, sot bëjnë pazar jo vetëm me nderin e këtij populli, më të kaluarën e tij, por shkelin aq rëndë mbi gjakun e dëshmorëve të lirisë, mbi gjymtyrët e lëna në fushën e betejës të mija invalidëve të lirisë. Kjo histori është dhe duhet të jetë e freskët si gjaku i derdhur për liri, madje, edhe po që se shekujt kalojnë, heronjtë dhe trimat do të quhen të tillë, do të mbesin të tillë, ndërsa tradhtarët dhe mediokrit do të quhen tradhtarë, në mos para njerëzve do të quhen para Zotit.
Ushtria Çlirimtare e Kosovës, kishte Komandant të mirë, sypatrembur dhe bujar, kishte luftëtarë të paepur për lirin e popullit dhe vendit të tyre. Shumë nga këta komandant dhe ushtarë të denjë të lirisë, me përfundimin e luftës e dorëzuan armen vetëm e vetëm që ta gëzojmë të gjithë lirinë. Por, jam i bindur se çdo njëri nga ta sot, jo që ndihet krenarë, por ndihet i tradhtuar, i poshtëruar, kur sheh që në mesin e tyre, në historinë e lavdishme të luftës për liri, mu përkrah emrit të tij, sheh emrin e një të ashtuquajturi ushtar fantazmë, i paparë asnjëherë më parë.
Është e pafalshme që për përfitime materiale, disa mundohen ta ndytin emrin e arte të Ushtrisë Çlirimtare, madje, nuk është në pyetje edhe disa mija paga që do të ndahen nga buxheti tashmë i varfër, i vjedhur që nga paslufta, por, dinjiteti, krenaria dhe lavdia, ajo as nuk blihet as nuk shitet, nuk ka fare çmim. Këta që patën guximin që për disa interesa të ngushta parciale, shpallën hero njerëzi të paqen madje as ushtare, bënë invalid të luftës të paqen fare ushtar, dhe në fund shpiken ushtar fantazmë të cilët as që patën idenë se ndonjëherë ishin pjesë e luftës së lavdishme për liri. A ka turp më të madh, se sa sot të bëhet një mashtrim i tillë? Por, paturpësia vërtet nuk paska çmim, nuk paska kufij.
Prandaj, mos i krahasoni heronjtë e vërtet me marrëzirat tuaja, ata janë të pakrahasueshëm. Janë vetë historia.
als_Latn als_Latn als_Latn als_Latn als_Latn als_Latn als_Latn